**Gambela** je jedno od devet etničkih područja (*kililoch*) Etiopije. Nekoć poznata kao **Regija 12**, za glavni grad ima Gambelu. Nalazi se između rijeka Baro i Akobo, s time da zapadni dio Gambele čini izbočinu Baro.

U Gambeli se nalazi Nacionalni park Gambela, koji pokriva oko 5061 kvadratnih kilometara ili 19,6% teritorije regije.

Demografija
-----------

Prema podacima Centralne statističke agencije Etiopije (CSA) iz godine 2005, Gambeli je bilo procijeneno ukupno stanovništvo od 247.000, od toga 125,999 muškaraca i 121.001 žena. Oko 200.000 ili 81% stanovništva je prema procjenama na ruralnim, a 47.000 ili 19% u urbanim područjima. S procijenjenom površinom od 25.802,01 kvadratnih kilometara, ova regija ima procijenjenu gustoću od 9,57 stanovnika na kvadratnih kilometar.

Ove procjene se temelje na popisu iz 1994. godine, koji je za stanovništvo regije naveo broj od 181.862, od čega 92.090 muškaraca i 88.960 žena. 84,9% stanovništva (153.438) živjelo je u ruralnim područjima.

Glavne etničke skupine regije su Nuer (40%), Anuak (27%), Amhara (8%), Oromo (6%), Mezhenger (5,8%), Kefficho (4,1%), Mocha (2%), Tigrejci (1,6%) i ostale etničke grupe uglavnom iz južne Etiopije 5.5%. Amharski je glavni jezik sporazumijevanja u regiji. 44% stanovnika su etiopski protestanti, 24,1% pravoslavci, 10,3% ispovijedaju tradicionalna vjerovanja, 5,1% muslimani, 3,2% su katolici, dok ostali čine 12,7%.

Gambela je historijska postojbina domorodaca Anuaka. Posljednjih godina se bilježi nasilje izmeu Anuaka i doseljenika iz drugih dijelova Etiopije, koji se zajednički nazivaju "Brđanima".

Ekonomija
---------

CSA je zabilježila da je 2004-2005. godine u Gambeli proizvedeno 3.734 tona kave, temeljeno na inspekcijama Etiopske uprave za kavu i čaj. To predstavlja 1.64% ukupne proizvodnje u Etiopiji. CSA nije mogla dati procjene za stoku u Gambeli.U izvještaju od 26.5. 2000. , FAO je primijetila da tripanosomijaza predstavlja glavni problem za stoku u ovoj regiji.

Za Gambelu se vjeruje da ima značajne zalihe nafte. U junu 2003. etiopska vlada je potpisala sporazum s Petronasom iz Malezije u svrhu zajedničkog istraživanja i eksploatacije naftnih resursa u regiji Gambela. Petronas je zatim sklopio ugovor o prikupljanju seizmičkih podatak s kineskim Biro za naftno istraživanje Zhongyuan (ZPEB) u oktobru iste godine.

Predsjednici izvršnog odbora
----------------------------

* Okello Ouman 1992 - 1997
* Okello Gnigelo (GPDF) august 1997 - 2003
* Okello Akway 2003 - 2004
* Keat Tuach Bithow (v.d.) januar 2004 - 2005
* Umed Ubong (GPDM) 29 September 2005 - Present

(Popis se temelji na informacijama s web-stranice Worldstatesmen.org.)

Zone
----

Kao i druge regije u Etiopiji, Gambela je podijeljena u administrativne zone (i jednu posebnu wordeu, koja nije zona). Međutim, ove zone nisu dobile svoje pravo ime.

* Administrativna zona 1
* Administrativna zona 2
* Administrativna zona 3

* Posebna woreda Godere

Worede u regiji Gambela
-----------------------

Ovo je popis od 8 woredaili oblasti u etiopskoj regiji Gambela, sačinjenoj na temelju web-stranice CSA .

* Abobo
* Akobo
* Gambela
* Gog
* Itang
* Jor
* Jikawo

* Posebna woreda Godere

Bilješke
--------

1. ↑  CSA 2005 National Statistics Arhivirano 2007-08-13 na Wayback Machine-u, Tables B.3 and B.4.
2. ↑  CSA 2005 National Statistics, Table D.2.
3. ↑  "Special Report FAO/WFP Crop and Food Supply Assessment Mission to Ethiopia"[*mrtav link*], section 4.5. (Accessed 21 June 2006)
4. ↑  "Seismic Survey Project in Ethiopia Put into Operation" Arhivirano 2007-09-29 na Wayback Machine-u (ZPEB press release)
5. ↑  Karta DPPA regije Gambela pokazuje različite worede za zonu 2 popisa CSA, ili na karti UN-OCHA: iako sve pokazuju woredu Abobo, na karti UN-OCHA (copyright 2003) pokazuju umjesto Gog i Jor na DPPA karti (copyright 2006) pokazuju worede Gilo i Dimma. CSA daje samo statistike za Gog i Jor u posljednjim procjenama stanovništva.

Vanjski linkovi
---------------

* The Annuak People Arhivirano 2007-09-27 na Wayback Machine-u
* The Nuer People Arhivirano 2007-09-27 na Wayback Machine-u
* The Majanger People Arhivirano 2007-09-27 na Wayback Machine-u
* The Town of Gambella Arhivirano 2006-06-21 na Wayback Machine-u
* FDRE States: Basic Information - Gambella Arhivirano 2007-03-11 na Wayback Machine-u
* "Violence in Gambella: An Overview" Arhivirano 2005-03-08 na Wayback Machine-u on the site of Oxfam America.
* Map of Gambela Region at UN-OCHA  (PDF)
* Map of the Gambela Region at the Disaster Prevention and Preparedness Agency (DPPA) of Ethiopia Arhivirano 2007-09-27 na Wayback Machine-u  (PDF)


|  |  |
| --- | --- |
| Administrativna podjela Etiopije | Flag of Ethiopia |
| **Regije** |
| Afar | Amhara | Benišangul-Gumuz | Gambela | Harari | Oromija | Somali | Regija Južnih naroda, narodnosti i etničkih grupa | Tigraj |
| **Posebni gradovi** |
| Adis Abeba | Dire Dava |
| **Provincije prije 1995** |
| Arsi | Bale | Gamu-Gofa | Godžam | Bedžemder | Hararge | Ilubabor | Kaffa | Šoa | Sidamo | Tigraj | Velega | Volo |